Lys Assia Lys Assia (imwieleda bħala Rosa Mina Schärer; Rupperswil, 3 ta' Marzu 1924 - Zollikon, 24 ta' Marzu 2018) kienet kantanta Żvizzera, rebbieħa tal-ewwel edizzjoni tal-Festival tal-Eurovision. Imwielda f'Rupperswil, kantun ta' Argovja, l-Iżvizzera, Assia ta' tifla żgħira kienet żeffiena. Bħala kantanta, l-ewwel kanzunetta tagħha ta' suċċess kienet "Oh Mein Papa" fl-1954. Fl-1956, rebħet l-ewwel edizzjoni tal-Eurovision Song Contest, fejn irrapreżentat lill-Iżvizzera bil-kanzunetta "Refrain". Dik is-sena kantat kanzunetta oħra fis-serata finali, skont kif kienet titlob ir-regola għal dik is-sena, li kienet "Das alte Karussell". L-involviment tagħha f'dan il-Konkors baqa' għaddej fis-sentejn ta' wara hekk kif irrapreżentat għal darb'oħra lill-Iżvizzeri fl-1957 bil-kanzunetta "L'enfant que j'étais" u bis-silta mużikali "Giorgio" fis-sena segwenti. Lys Assia mietet fl-24 ta' Marzu 2018, fl-età ta' 94 sena.